Пол Пирс

Пол Ентони Пирс (роден на 13 октомври 1977) — поранешен американски кошаркар, кој играл на позицијата крило, настапувал 19 сезони во НБА-лигата со екипите на Бостон Селтикс, Бруклин Нетс, Вашингтон Визардс и Лос Анџелес Клиперс. Имал прекар the Truth (вистината), кој го добил во 2001 година од Шекил О'Нил.

Важи за еден од најдобрите кошаркари на својата генерација, и еден од најдобрите во историјата на Селтикс. Во средно училиште тој бил избран да учествува на All-American Game McDonald's, турнирот на кој учествуваат најголемите таленти за средношколска кошарка. Потоа се преселил на Универзитетот во Канзас и бил вклучен во најдобриот американски универзитетски тим. Тој беше избран од Бостон Селтикс како десетти пик во првата рунда на НБА драфтот 1998.

Од своето приклучување на Селтикс, тој бил член на почетната петорка во сите сезони. Тој има просек од близу 20,0 бода по натпревар во текот на своите 19 сезони поминати во НБА. Десет пати на НБА Ол-стар натпреварот, еднаш бил избран во втората најдобра екипа на НБА и трипати во третата најдобра екипа и ги водел Селтикси до НБА финалето во 2008 и во 2010 година, освојувајќи го шампионскиот прстен во 2008 година во која ја заработил и наградата МВП на финалето.

Пирс е еден од тројцата играчи, заедно со Лари Берд и Џон Хавличек, кои постигнале над 20.000 бода во дресот на Селтикс. Тој е трет во историјата на Селтикси по одиграни натпревари, втор по постигнати бодови, седми по бројот на скокови, петти по бројот на асистенции и втор по бројот на украдени топки, а исто така го држи рекордот по бројот на постигнати тројки во историјата на франшизата.

 Титули и награди 
 НБА 
  НБА првенство : 1 (со Бостон Селтикс)
 2007-2008.
 Најкорисен играч на НБА финалето : 1
 2007-2008.
 НБА Ол-стар натпревар : 10
 2002, 2003, 2004, 2005, 2006, 2008, 2009, 2010, 2011, 2012.
 Избран во Ол-НБА тимот : 4
 1× Втор тим: 2008-2009
 3× Трет тим: 2001-2002, 2002-2003, 2007-2008
 Победник во НБА натпревар во шутирање тројки : 1
 2010.
 НБА Ол-руки прв тим: 1998-1999

 Наводи 

 Надворешни врски 
Пол Пирс: Профил на NBA.com
Пол Пирс на ESPN
Пол Пирс на basketball reference  
Пол Пирс на rotoworld 

Категорија:Американски кошаркари
Категорија:Играчи во НБА
Категорија:Играчи на Бостон Селтикс
Категорија:Играчи на Бруклин Нетс
Категорија:Играчи на Вашингтон Визардс
Категорија:Играчи на Лос Анџелес Клиперс
Категорија:Живи луѓе
Категорија:Родени во 1977 година